Mona León Siminiani

**Mónica Leon Siminiani** (ezizenez: **Mona Leon Siminiani**; Santander, Kantabria, 1974ko abuztuaren 28a) zuzendari, ekoizle, gidoilari, errealizadore, esatari, aitzindari eta irakaslea da. *Formidable Son* (aurretik, *La Sonora* Podcast) ekoiztetxea sortu eta zuzentzen hasi zen 2019an. Espainian podcast-aren aitzindaria izan zen, eta ezaguna da, besteak beste, 2016an *Negra y criminal* sortu zuelako. SER katerako irratsaioa izan zen lehenengo, eta Podium Podcast-en podcast-a gero. *True crime*-ko kasu kriminalak eta fikzio soinuduna nahasten zituen formatu berritzaile eta oso pertsonalean. Gero, *Negra y criminal* jarraitu zuen,*¿Hablas miedo?* Audible (Amazon) plataforman, eta 2022ko azaroan estreinatu zen bere bigarren denboraldia. Plataforma berean, Monak *Muy de Sherlock Holmes* (2021) ere sortu, ekoiztu eta zuzendu zuen, *¿Hablas miedo?*-ren *spin-off-a*. Pepe Viyuela eta Enrique Martinez dira protagonistak. Urte berean, *Jodidísimas* ekoitzi eta zuzendu zuen, María Dueñasek argitaragabe eta esklusiban idatzitako audioserie bat, Lolita Flores (2022ko Podcast-eko Ondas Globalen sariaren irabazlea *ex aequo*, audioserie horretan egindako interpretazioarengatik), Cayetana Guillén Cuervo, Anne Igartiburu, Alberto Ammann, Mariola Fuentes, Luz Cipriota, Carlos Scholz eta Mabel Pozo protagonista nagusi zituena.

## Bizitza 
Elias Leon Siminiani zine zuzendaria neba du. Kazetaritzan lizentziatu zen eta RNEko IX. Masterra 1997-1998 egin zuen; 2004an gidoi aurreratua ikasi zuen San Antonio de los Bañoseko (Kuba) EICTV Nazioarteko Zinema eta Telebista Eskolan. 2004. urtetik 2007. urtera aktoreen interpretazio eta zuzendaritza ikasketak egin zituen Fernando Pies maisuarekin. Irratian hasi zen RNEn Carlos Herrerarentzat elkarrizketak prestatzen Radio 1en eta Radio 3n gidoilari, esatari eta errealizadore gisa *Videodrome, Siglo 21, La ciudad invisible, El ojo de Ya Ve* saioetan Federico Volpinirekin batera, *Satelitrés, Mundo Babel* eta *El séptimo vicio*. 2000. urtean Carlos Faraco-rekin batera *Cuando Juan y Tula fueron a Siritinga* serialaren diseinu eta ekoizpenean parte hartu zuen gidoilari eta aktore zuzendari lanetan. 

2004tik 2013ra, hainbat arlotako lanak tartekatu zituen. Hainbat film laburren eta *Todos ahhh 100* (El Terrat, 2006) telebista saioaren gidoilaria izan zen, baita NBC Universaleko Calle 13 eta SciFi (gero SyFy) kanalen ohiko gidoilaria ere izan zen, 2006 eta 2019 urteen artean. 2006tik 2010era SyFy Españako esatari instituzionala ere izan zen. Urte horietan Kolonbian ere lan egin zuen, RCN eta Caracol TVrako telesailen bibliak sortzen. *Jot Down-*en kolaboratzailea da eta 2014an zehar bere podcast-ak egin zituen.

2013an, *Extra fantástica* irrati-formatua sortu eta zuzendu zuen Radio 3 Extrarako, berak osorik egindako bi asteko proto-podcast bat. '*Extra fantástica* '2015 urtera arte egon zen aktibo. Urte hartan, SER katean udako programazioan sartu zen, Alejandro Otheguy eta Laura Romerorekin batera egindako *El verano no existe* soinu-fikziozko programa sortuz eta zuzenduz.

2016an SER irratirako *Negra y criminal* irratsaioa sortu zuen (2 denboraldi), hitzaldiak, konferentziak eta jaialdiak. Zenbait publizitate-kanpainaren ahotsa izan da: EDP (La Despensa, 2017), Renfe (Contrapunto/BBDO, 2006) edo Banco Santander (Lee Films International, 2008), besteak beste. *11 tiros* futbolari eta krimenari buruzko telesail dokumentalean narratzailea ere izan da, HBO Max, 2022.

## Erreferentziak 
## Kanpo estekak 
* Instagram de Formidable Son
* Formidable Sonen twitter
* Fitxa: Mona León Siminiani en IMDb
* Mona León Siminiani Linkedinen
* Formidable Son LinkedInen